陳健波

陳健波係香港立法會保險界功能界別議員，中國大陸出世，籍貫廣東潮州。2022年7月起擔任行政會議非官守議員。

2008年香港立法會選舉嗰時，保險界功能界別立法會議員陳智思唔角逐連任，陳健波最尾以60票對52票贏咗另一名候選人蔡中虎，成為第四屆香港立法會議員。

舊陣時陳健波加入恒生銀行後由練習生做起，做嘢好辛苦，大約有八年時間過住「日出而作，日入而溫習」嘅生活，就算放年假都係為咗預備考試。31年後離職嗰陣，陳健波係恒生銀行助理總經理同埋保險業務主管。

陳健波關注基層問題，包括最低工資同埋全民退休保障計劃等。佢認為香港有需要設立全民退休保障制度，嚟幫補強積金嘅不足，重多次出席爭取全民退休保障聯席活動。

選舉經歷
2021年，佢喺李家超無提政綱嘅情況下，有份提名李家超參與2022年香港行政長官選舉。

個人履歷 
 立橋保險集團控股有限公司行政總裁兼執行董事
 立橋保險集團控股有限公司資深顧問-管理顧問
 東亞銀行獨立非執行董事
 Member of the Munich Re China Advisory Board
 慕尼黑再保險香港分公司行政總裁
 恒生人壽保險有限公司董事
 恒生保險有限公司董事兼總經理
 恒生銀行助理總經理兼保險業務主管
 恒生保險有限公司副總經理

保險同其他公共服務 
 選舉委員會委員
 保險業諮詢委員會委員
 太平紳士
 銅紫荊星章
 金紫荊星章

歷任公共服務 
 策略發展委員會非官方委員
 獨立監察警方處理投訴委員會副主席
 香港按揭證券有限公司董事
 大珠三角商務委員會委員
 香港房屋委員會委員
 香港保險業聯會主席
 一般保險總會主席
 東亞保險業議會香港區首席代表
 強制性公積金計劃諮詢委員會委員
 健康與醫務發展諮詢委員會委員
 (僱員補償)無力償債管理局主席
 僱員補償援助基金管理局委員
 香港國際仲裁中心管理委員會成員
 香港特區政府行政上訴委員會
 香港再保險協會召集人
 香港華商保險公會主席

專業資格 
 英國特許保險學會會士

健波
香港生意人
潮汕人
香港建制派人士